stanford-oval/wikipedia huggingface dataset:
נבחרת שווייץ בכדורגל נשים

נבחרת שווייץ בכדורגל נשים מייצגת את שווייץ בתחרויות כדורגל נשים בינלאומיות ומנוהלת על ידי התאחדות הכדורגל של שווייץ.
מאז הקמתה ב-1972 ועד השנים האחרונות, לא הצליחה הנבחרת להעפיל לטורניר גדול כלשהו. השינוי חל בשנת 2015, אז העפילה הנבחרת לראשונה לגביע העולם. בטורניר זה, הצליחו השווייצריות להעפיל משלב הבתים, אך הודחו בשמינית הגמר על ידי המארחת קנדה. באותה שנה, התחרתה הנבחרת לראשונה במסגרת גביע אלגארבה, וסיימה במקום השמיני.
הדירוג הנוכחי של נבחרת שווייץ  ברשימת הדירוג של פיפ"א, הוא המקום ה-25 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 15 נמדד לראשונה ביוני 2016, והדירוג הכי נמוך 31 נמדד לראשונה במרץ 2007.
כל גביעי העולם

1991 עד 2011 – לא העפילה
2015 – שמינית גמר
2019 – לא העפילה
2023 – שמינית גמר
כל אליפויות אירופה

1984 עד 2013 - לא העפילה
2017 - שלב הבתים
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
נחל שריה

| --- | --- |
אין תמונה חופשית
 מידע כללי
 גובה מוצא הנהר:  כ־400 מטרים
 יובלים:  ואדי אל-מועלקה, נחל דלית 
 שפך:  נחל עירון 
 מדינות באגן הניקוז:  ישראל 
  (למפת הכרמל מוגדלת) נחל שריה(למפת הכרמל רגילה) נחל שריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שריה
 
נחל שריה הוא ערוץ במורדות השומרון בנחל עירון, דרומית לאום אל-פחם ומערבית למושב מי עמי. שם הנחל הוא תעתיק עברי של המילה הערבית "שריע" שפירושה "רוויה".
הקרקע בערוץ מורכבת מאדמת טוף וסלעי גיר. לאורכו ישנה צמחייה מגוונת הכוללת את תורמוס ההרים, פטל קדוש, צפצפה מכסיפה, אלה ארץ-ישראלית, אולמוס, ורד צידוני, וכן חורש טבעי רב. במקום מוסדר מסלול הליכה המוביל לעינות שריה, ארבעה מעיינות לאורך המסלול.
בשנת 1878 ביקר במקום יואל משה סלומון ממיסדי פתח תקווה, ואת רשמיו פרסם בעיתון יהודה וירושלים.
נוקיה 3310

| --- | --- |

 מידע כללי
 סוג:  דגם טלפון נייד 
 יצרן:  נוקיה
 תאריך הכרזה:  1 בספטמבר 2000 
 תאריך הפצה:  1 בספטמבר 2000
 הקודם בסדרה:  Nokia 3210 
 הבא בסדרה:  Nokia 3410 
 יחידות שנמכרו:  126,000,000 
 מידע טכני
 מערכת הפעלה:  Nokia OS 
 מסך:  84X48 פיקסלים, תצוגה מונוכרומית
 קלט:  לוח מקשים
 מצלמה:  ללא
 רמת קרינה:  0.96 W/kg
 מידות
 רוחב:  48 מ"מ 
 גובה:  113 מ"מ 
 עובי:  22 מ"מ 
 משקל:  133 ג' 
 
נוקיה 3310 הוא טלפון סלולרי מתוצרת נוקיה. הוא הוכרז לראשונה ב-1 בספטמבר 2000 ויצא לשוק מעט לאחר מכן. ברחבי העולם נמכרו מעל 126 מיליון יחידות מהמכשיר, והוא היה לאחד מהטלפונים הסלולריים המצליחים בהיסטוריה.
ייחודיות

הדגם היה נחשב לדגם ייחודי מאחר שכלל תכונות שלא היו נפוצות באותה תקופה, כמו מחשבון, שעון עצר ועוד. מלבד המשחק סנייק שולבו בו משחקים נוספים שהפכו אותו לפופולרי. הוא גם היה נחשב עמיד במיוחד ועמד במבחני שבירה שונים.
גרסת 2017

בשנת 2017 השיקה נוקיה דגם מחודש של המכשיר שכלל את החידושים הטכנולוגיים של התקופה, תצוגה צבעונית, מצלמה ועוד. מכשירים רבים מדגם זה הוכשרו לשמש כטלפון כשר והם נפוצים במגזר החרדי בישראל.
ראו גם

נוקיה
נוקיה 105
הערות שוליים

↑
↑
↑  הוכרז: Nokia 3310 – גרסת 2017 לטלפון הוותיק, ‏27 בפברואר 2017
הגרסה החדשה של המכשיר מ-2017
נוקיה C6

| --- | --- |

 מידע כללי
 סוג:  דגם טלפון נייד 
 יצרן:  נוקיה
 תאריך הפצה:  2010
 הקודם בסדרה:  נוקיה N97 
 הבא בסדרה:  נוקיה C7 
 מידע טכני
 מערכת הפעלה:  סימביאן 
 מעבד:  ARM 11
 מסך:  3.2 אינץ'
 מצלמה:  5 מגה פיקסל
 סוללה:  1200 mAh
 רשת:  GSM, GPRS, WCDMA, HSDPA
 קישוריות:  WiFi, Bluetooth, GPS
 רמת קרינה:  1.05 W/kg
 
נוקיה c6 (באנגלית: Nokia c6) הוא טלפון סלולרי שיוצר על ידי נוקיה. הטלפון הושק לראשונה ב-2010.
זהו הטלפון החכם השלישי עם מערכת הפעלה סימביאן הכולל מקלדת QWERTY נשלפת מלאה.
מפרט טכני

גודל מסך: 3.2 אינץ'
שנת הכרזה: 2010
רזולוציה: 360x640 פיקסלים
צפיפות פיקסלים: 229 ppi
מצלמה: מותקנת
ממדים

גובה: 113 מ"מ
רוחב: 53 מ"מ
עובי: 16.8 מ"מ
משקל: 150 גרם
ראו גם

נוקיה
נוקיה C2-01
נוקיה C5
נוקיה 105
נוקיה 3310
נוקיה 215
נחיתת חירום (סרט)

| --- | --- |

כרזת הסרט
 בימוי:  ז'אן פרנסואה רישה 
 הופק בידי:  לורנזו די בונאוונטורה, ג'רארד באטלר, Marc Butan, מארק וראדיאן, אלן סיגל 
 תסריט:  Charles Cumming, J. P. Davis 
 עריכה:  דיויד רוזנבלום 
 שחקנים ראשיים:  ג'רארד באטלר Lilly Krug ג'וי סלוטניק טוני גולדווין יוסון אן דניאלה פינדה קלי גייל מייק קולטר פול בן-ויקטור 
 מוזיקה:  מרקו בלטרמי, Marcus Trumpp 
 צילום:  ברנדן גלווין 
 מדינה:  ארצות הברית 
 חברת הפקה:  di Bonaventura Pictures 
 חברה מפיצה:  ליונסגייט פילמס 
 הקרנת בכורה:  13 בינואר 2023 
 משך הקרנה:  107 דק' 
 שפת הסרט:  אנגלית 
 סוגה:  סרט פעולה
 תקציב:  25 מיליון דולר
 סרט הבא:  Ship 
 www.plane.movie
 דף הסרט ב־IMDb
 
נחיתת חירום (באנגלית: Plane) הוא סרט פעולה אמריקאי משנת 2023 בבימויו של ז'אן-פרנסואה ריצ'ט על פי תסריט מאת צ'ארלס קאמינג וג'יי פי דייוויס. בסרט מככבים ג'רארד באטלר, מייק קולטר, יוסון אן וטוני גולדווין. העלילה מתרכזת סביב הטייס (באטלר) שחובר לאסיר הנאשם ברצח (קולטר), זאת כדי להציל את נוסעיו משהייה בשטח עוין בו הם נחתו לאחר נחיתת חירום.
הסרט צולם בפוארטו ריקו. הוא יצא לאקרנים בארצות הברית ב-13 בינואר 2023.
עלילה

הסרט מתחיל בהכנות לטיסה אזרחית שגרתית מסינגפור לטוקיו. על הטיסה ישנם רק 14 נוסעים ובהם אסיר נמלט שהואשם ברצח ושוטר המלווה אותו. הטיסה נקלעת לסופה קשה ולמערכות במטוס נגרמים נזקים קריטיים. הטייס מבצע נחיתת חירום במקום שנראה כאי נידח. עד מהרה הוא מבין שהאי שהוא נחת בו הוא האי ג'ולו (אנ'), אזור נידח בפיליפינים הנשלט על ידי מיליציות אנטי-ממשלתיות חמושות. הטייס ברודי משחרר את האסיר מהאזיקים ויחד הם מחפשים אפשרות ליצור תקשורת עם העולם החיצוני. בינתיים מיליציה מקומית מוצאת את הנוסעים ולוקחת אותם כבני ערובה, מתוך כוונה לדרוש עבורם ממשפחותיהם דמי כופר גדולים. יחידת הצלה שמגיעה למקום נקלעת לקרב יריות עם החוטפים. החטופים מצליחים להימלט חזרה לכיוון המטוס והטייס מצליח להמריא בשנית ולנחות בשלום באי סמוך.
צוות השחקנים

ג'רארד באטלר – ברודי טוראנס, הטייס
מייק קולטר – לאיס גאספר, האסיר שהואשם ברצח
יוסון אן – סמאול דיל, טייס המשנה
טוני גולדווין – סקארסדייל, עומד בראש כוח החילוץ
דניאלה פינדה – בוני ליין, הדיילת הראשית
נוקיה C7

| --- | --- |

 מידע כללי
 סוג:  דגם 
 יצרן:  נוקיה
 תאריך הפצה:  2010
 הקודם בסדרה:  Nokia E66 
 הבא בסדרה:  Nokia 701 
 מידע טכני
 מעבד:  ARM 11
 מאיץ גרפי:  Broadcom BCM2727
 נפח אחסון:  8GB
 זיכרון:  Micro SD/T-Flash
 מסך:  3.5 אינץ'
 מצלמה:  8 מגה פיקסל
 סוללה:  1200 mAh
 רשת:  GSM, HSPA
 מידות
 משקל:  130 גרם
 
נוקיה C7 (באנגלית: Nokia C7) הוא טלפון סלולרי שמיוצר על ידי חברת נוקיה. הטלפון הושק לראשונה בשנת 2010.
מפרט טכני

גודל מסך: 3.5 אינץ'
שנת הכרזה: 2010
רזולוציה: 360x 640 פיקסלים
צפיפות פיקסלים: 210 ppi
מצלמה: מותקנת
מידות

גובה: 117.3mm
רוחב: 56.8mm
עובי: 10.5mm
משקל: 130 גרם
ראו גם

נוקיה
נוקיה 3310
נוקיה 230
נוקיה 208
נוקיה C6
נוקיה C5
נוקיה C2-01
נוקיה 105
נחלה חקלאית

תוכנית היסטורית של המושב הראשון נהלל, המחולק לנחלות
בישראל, "משק חקלאי" מהווה יחידה כלכלית עצמאית; ב"נחלה" הכוונה לקרקע חקלאית בגודל שנקבע על ידי הרשויות המוסמכות המיועדת למתיישב לצורך מגוריו ופרנסתו מהמשק החקלאי שפותח או יפותח בה. "נחלה בודדת" היא נחלה שאינה מהווה חלק מן השטחים המוחזקים על ידי אגודה שיתופית חקלאית.
היסטוריה

המושג "נחלה" נובע מהמקורות, ומתייחס לירושת קרקע או אחיזה בקרקע, כפי שהתנהלו שנים עשר השבטים בארץ, ככתוב: "וַיִּקַּח יְהוֹשֻׁעַ אֶת-כָּל-הָאָרֶץ, כְּכֹל אֲשֶׁר דִּבֶּר ה' אֶל-מֹשֶׁה, וַיִּתְּנָהּ יְהוֹשֻׁעַ לְנַחֲלָה לְיִשְׂרָאֵל כְּמַחְלְקֹתָם, לְשִׁבְטֵיהֶם; וְהָאָרֶץ שָׁקְטָה מִמִּלְחָמָה".
המושג "נחלה", בפירושו המודרני, קיים מאז נוסדו לראשונה מושבי העובדים החל משנות ה-20 של המאה ה-20; בשונה מהמושבה והקיבוץ שהיו צורות היישוב הכפריות הציוניות הראשונות, התפתח הרעיון של מושב עובדים שאפשר למשפחה לקיים משק חקלאי עצמאי. לצורך כך הוגדרה יחידת הבסיס, נחלה, כחלקה בעלת שטח מינימלי, שיאפשר למשפחה חקלאית ובן-ממשיך להתפרנס בכבוד מעיבוד חקלאי, על בסיס עבודה עצמית ושיווק במסגרת שיתופית של אגודה שיתופית.
שטחי הנחלות הוקצו על ידי המוסדות המיישבים ולאחר קום המדינה, על ידי המדינה. שטחים אלה מוגדרים כקרקעות הלאום, מנוהלים על-ידי רשות מקרקעי ישראל ובעל הזכויות בנחלה הוא "בר רשות".
מצב משפטי

הנחלות במושבים כפופות מבחינה קניינית למספר בעלי עניין: רשות מקרקעי ישראל (מנהלת הקרקע), בחלק מהמושבים הסוכנות היהודית (המיישבת), ההאגודה השיתופית וכל אחד מהמתיישבים החקלאים, שהם בעלי הזכויות בקרקע כ"בר רשות". זאת, כל עוד חלקת המגורים אינה מהוונת (בוצעה "חכירה לדורות"). בצד כפיפות תכנונית לחוק התכנון והבנייה והוועדה המקומית לתכנון ובנייה.
הנחלה היא יחידת הקרקע הבסיסית ב"חוזי המשבצת" בין האגודה השיתופית במושב ובין בעלי קרקעות הלאום באמצעות רשות מקרקעי ישראל. בישראל כ-400 מושבים חקלאיים שבהם מתקיימות נחלות חקלאיות, ובסך הכל כ-30,000 נחלות.
שטחי הנחלות משתנים בהתאם לאזור בארץ ומוגדרים על פי תקן הנחלה שהגדיר משרד החקלאות לאותו מושב.
כל נחלה בנויה ממספר חלקים: חלקה א’ היא החלקה שבה נמצאים חלקת המגורים והשטח החקלאי הצמוד אליה. בחלקת המגורים ניתן להקים את מבני המגורים ומבני משק אחרים של המתיישב בנחלה, והשטח החקלאי הצמוד מיועד כולו לעיבוד החקלאי; חלקה ב' מיועדת גם היא לעיבוד החקלאי של המתיישב ויכול שאינה מחוברת לחלקה א'; חלקה ג' מיועדת לעיבוד משותף ביוזמת האגודה השיתופית.
עקב מורכבות קניינית ותכנונית זו, ובראש ובראשונה הדרישה ההיסטורית להחזקת הנחלה על ידי בעל זכויות, זוג או פרט, ללא אפשרות לחלוקתה או העברת הזכויות בנחלה למספר יורשים שאינם זוג, בשנים האחרונות חלו תמורות משמעותיות בכללים החלים על נחלות, כגון אפשרות לעגן את זכויותיו של המתיישב בקרקע או לפצל מגרש מהנחלה.
הערות שוליים

↑  ספר יהושע, פרק י"א, פסוק כ"ג
↑  פרידמן רונן, עו"ד, זכויות בר רשות בנחלה
↑  מועצת מקרקעי ישראל, קובץ החלטות מועצת מקרקעי ישראל, ‏עדכון האחרון
↑  מקלר בועז ושות׳ רו"ח, עו"ד שרון בכר, בר רשות בנחלה חקלאית לעומת חוכר לדורות, ‏2008
↑  שרגא, גלעד, עו"ד, מילון מושבים, הערך "חלקה"
↑  מועצת מקרקעי ישראל, קובץ החלטות מועצת מקרקעי ישראל, ‏עדכון האחרון
↑  ביהמ"ש העליון בשבתו כבג"צ, החלטת בגצ בעניין החלטה 979 של רמ"י
↑  מועצת מקרקעי ישראל, קובץ החלטות מועצת מקרקעי ישראל, ‏עדכון האחרון
נחל שרשרת

| --- | --- |
אין תמונה חופשית
 מידע כללי
 אורך:  כ־4.2 ק"מ
 גובה מוצא הנהר:  כ־100 מטרים
 שפך:  נחל גרר 
 מדינות באגן הניקוז:  ישראל 
  (למפת מערב הנגב מוגדלת) נחל שרשרת(למפת מערב הנגב רגילה) נחל שרשרת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שרשרת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שרשרת
 
נחל שרשרת הוא נחל אכזב בנגב הצפוני. אורכו כ־4.2 קילומטרים.
תוואי הנחל

מוצא הנחל ממוקם בגובה של כ־100 מטרים מעל פני הים, מדרום למושב מלילות הסמוך לנתיבות. מעט לאחר מכן הוא חולף תחת מסילת אשקלון–באר שבע. הוא זורם בכיוון דרום־מערב עד שנשפך לנחל גרר (אשר נשפך לנחל הבשור ומשם אל הים התיכון), פחות משלושה קילומטרים מבית הביטחון בסומרה.
האקלים באזור צחיח למחצה והטמפרטורה הממוצעת היא 23 מעלות צלזיוס.
נוקיה C5

| --- | --- |

 מידע כללי
 סוג:  דגם של טלפון חכם 
 יצרן:  נוקיה
 תאריך הפצה:  2010
 הקודם בסדרה:  Nokia 3120 classic 
 הבא בסדרה:  נוקיה C6 
 מידע טכני
 מערכת הפעלה:  Symbian
 מעבד:  ARM11 
 נפח אחסון:  אפשרות לכרטיס זיכרון עד 16 ג'יגה בייט
 זיכרון:  50 מגה בייט
 מסך:  TFT LCD 2.2 אינץ' 320X240
 קלט:  לוח מקשים
 מצלמה:  אחורית 3.2 מגה פיקסל
 קישוריות:  בלוטות' 2.0, GPS
 מידות
 רוחב:  46 מ"מ 
 גובה:  112 מ"מ 
 עובי:  12.3 מ"מ 
 משקל:  89 גרם דור: 3.5
 
נוקיה C5 הוא טלפון סלולרי שמיוצר על ידי חברת נוקיה. והושק לראשונה ב-2010.
מפרט

הדגם כולל מצלמה אחורית של 3.2 מגה פיקסל, מצלמה משנית קדמית לשיחות וידאו, נגן מוזיקה, דפדפן אינטרנט, מקלט רדיו, וכניסה לכרטיס זיכרון עד 16 ג'יגה בייט.
מידות

גובה- 112 מ"מ
רוחב- 46 מ"מ
מצלמה

מצלמה- 3.2 מגה פיקסל
פלאש- לד אחד
וידאו- VGA@15fps
מצלמה קדמית- 0.3 מגה פיקסל
ראו גם

נוקיה
נוקיה 3310
נוקיה 105
נחל תולע

| --- | --- |
אין תמונה חופשית
 מידע כללי
 אורך:  כ־1.8 ק"מ
 גובה מוצא הנהר:  כ־120 מטרים
 שפך:  נחל יששכר 
 מדינות באגן הניקוז:  ישראל 
  (למפת עמק בית שאן מוגדלת) נחל תולע(למפת עמק בית שאן רגילה) נחל תולע(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל תולע(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל תולע
 
נחל תולע הוא נחל אכזב ברמת יששכר. אורכו כ־1.8 קילומטרים.
תוואי הנחל

מוצא הנחל ממוקם כ־3.4 קילומטרים מדרום־מערב לגן הלאומי כוכב הירדן, בגובה של כ־120 מטרים מעל פני הים. כיוון הזרימה שלו הוא דרום־מערב. כ־2.5 קילומטרים מזרחית למושב מולדת, בגובה פני הים, הנחל נשפך לנחל יששכר.
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל שרך • נחל בצת • נחל געתון • נחל יחיעם • נחל שעל • נחל יסף • נחל כזיב |  |
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נחיק נבות

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  נובמבר 1931 הרצליה, פלשתינה (א"י)
 פטירה:  20 ביולי 2019 (בגיל 87)
 מדינה:  ישראל 
 כינוי:  נחיק
 השתייכות:  המוסד
 תקופת הפעילות:  1955–1985 (כ־30 שנה)
 תפקידים בשירות
 ראש אגף המינהל במוסד  ראש אגף "תבל" במוסד  המשנה לראש המוסד
 
נחיק נבות (שני מימין) בטקס חילופי ראש המוסד, 1968
מנחם (נחיק) נבות (נובמבר 1931 – 20 ביולי 2019) היה איש מערכת הביטחון הישראלית, ראש אגף "תבל" והמשנה לראש "המוסד".
ביוגרפיה

נבות נולד בהרצליה בשם מנחם ליפוביצקי, אביו היה אליהו נבות חקלאי. בשנת 1944 התגייס לש"י ועסק בעיקוב אחר בית ששימש למפגשים של מנהיגי המחתרת לח"י. במלחמת העצמאות לחם כאיש יחידת המבצעים 184, ובעקבות רצח ברנדוט ופרשת אלטלנה לקח חלק במעצר פעילי לח"י ואצ"ל. בשנת 1952 מונה למאבטחו האישי הראשון של ראש הממשלה, דוד בן-גוריון.
בשנת 1955 עבר למוסד, ושירת תחילה באגף "צומת" כקצין איסוף בבריטניה. לאחר מכן שימש כמזכיר ועדת ראשי השירותים וכעוזרו האישי של ראש המוסד, מאיר עמית. בהמשך פעל בשירות אגף "תבל" במוסד וב-1969 מונה לנציג המוסד באיראן, בעת שלטון השאה מוחמד רזא שאה פהלווי. היה מעורב במבצע חילוץ הישראלים מאיראן (1979).
בשנת 1972 עסק במבצע להעלאת יהודי עיראק לישראל דרך כורדיסטן ואיראן. לאחר מלחמת יום הכיפורים שימש נציג המוסד בארצות הברית. בשנת 1977 מונה לראש אגף המינהל במוסד. ולאחר שלוש שנים מונה לראש אגף "תבל".
היה מקורב למשפחתו של פייר ג'ומאייל הלבנונית, והוביל את הקשר עם הנוצרים בלבנון. במסגרת תפקיד זה לקח חלק מרכזי בפעילות המוסד במלחמת לבנון הראשונה. בין השאר ליווה את שר הביטחון, אריאל שרון, לפגישה בבית משפחת ג'ומאייל בכפר ביקפיה, יום לאחר הירצחו של בשיר ג'ומאייל. על חלקו של המוסד במלחמה זו אמר: "המוסד עשה את המרב כדי שאפשר יהיה לסייע לצה"ל לממש את תוכניות המלחמה. זה היה תפקידו: לספק מודיעין ולתחזק את הקשר עם הנוצרים. אבל כאמור, המוסד אינו גורם עצמאי והוא פועל על פי הנחיות הממשלה, כדי לקדם את מדיניותה". בתפקידו הבא שימש כמשנה לראש המוסד, יצחק חופי. הוא פרש מהשירות ב-1985.
התגורר ברמת השרון. נפטר ב-20 ביולי 2019.
לקריאה נוספת

יוסי מלמן ודן רביב, מלחמות הצללים: המוסד וקהילת המודיעין, הוצאת ידיעות ספרים, 2012.
נחיק נבות, תבל ומלואה: סיפורו של איש מוסד, הוצאת כנרת, זמורה ביתן, 2015.
הערות שוליים

↑  ניר אורטל, מלך הסויה מבקר בצריף הנשיא, באתר יד יצחק בן-צבי, ‏2020-04-14
↑   עופר אדרת, נחיק נבות: מוסד של איש אחד, באתר הארץ, 22 במרץ 2015
↑  יוסי מלמן ודן רביב, מלחמות הצללים: המוסד וקהילת המודיעין, הוצאת ידיעות ספרים, 2012, עמודים 286-287.
1 2  יוסי מלמן, בכיר המוסד לשעבר, נחיק נבות, מסביר מדוע מלחמת לבנון הראשונה עדיין צורבת את לבו, באתר הארץ, 25 בספטמבר 2010
↑  סיגל ארביטמן, שפתיים חתומות לרווחה, באתר ישראל היום, 9 בנובמבר 2012.
↑  נפטר מס' 2 במוסד לשעבר, שסייע לחלץ ישראלים מאיראן, באתר ynet, 20 ביולי 2019
↑  בשל פרסום המאמר במהלך שירותו במוסד, פורסם המאמר תחת שם העט עוז חן שהוא ראשי תיבות של שמות רעייתו וילדיו של נבות
| --- | --- |
בקרת זהויות :  NLI: 987007529086205171  GND: 1068648228  ISNI: 0000 0004 4772 7186  LCCN: no2015088623  VIAF: 315523722   WorldCat (עם VIAF): 315523722
ניל מזרחי

| --- | --- |
אין תמונה חופשית
 לידה:  1973 (בן 51 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון מעורב אישי, סגנון חופשי
 מועדון:  מכבי חיפה
 
ניל מזרחי (נולד בשנת 1973), הוא שחיין עבר, אלוף ישראל בשחייה.
ביוגרפיה

מזרחי התאמן בקבוצת מכבי חיפה, בהדרכתו של עדי ולפמן.
ביוגרפיה > 1989

בתחרות שמונה האומות שנערכה בקיאסו, שווייץ ביולי סיים מזרחי במקום שמיני במשחה ל-200 מטר מעורב אישי בתוצאה של 2:16.54 דקות. שבוע לאחר מכן, בתחרויות השחייה של המכביה ה-13, סיים מזרחי במקום רביעי במשחה ל-400 מטר מעורב אישי בתוצאה של 4:41.37 דקות.
ביוגרפיה > 1989 > אלוף ישראל

באליפות ישראל בשחייה שנערכה באוגוסט זכה מזרחי ב-3 מדליות, 1 זהב ו-2 ארד. מדליית זהב, במשחה ל-400 מטר מעורב אישי בתוצאה של 4:47.32 דקות, לפני עידו שפירא מהפועל עמק חפר (4:53.36 דקות) ורועי אפלמן ממכבי קריית אונו (4:58.22 דקות) ומדליות ארד, במשחה ל-400 מטר חופשי בתוצאה של 4:17.36 דקות, אחרי רז דר מהפועל הוד השרון בית ברל (4:00.83 דקות) וברק עטר מהפועל בני שמעון (4:01.76 דקות) ובמשחה ל-1500 מטר חופשי בתוצאה של 16:51.15 דקות, אחרי ברק עטר (16:09.34 דקות) ורז דר (16:26.93 דקות).
ביוגרפיה > 1990

באליפות ישראל בשחייה שנערכה באוגוסט 1990 זכה מזרחי במדליית ארד, במשחה ל-400 מטר מעורב אישי אחרי גלעד חן שקבע שיא ישראלי חדש של 4:31.84 דקות ורן קורוליק ממכבי תל אביב (4:47.45 דקות).
ביוגרפיה > 1991

באליפות ישראל שנערכה ביולי 1991 זכה במדליית ארד במשחה ל-200 מטר מעורב אישי, אחרי אלון קובל מהפועל הוד השרון בית ברל (2:10.82 דקות) וגלעד חן מהפועל עמק יזרעאל (2:13.49 דקות).
חיים אישיים

מזרחי נשוי ואב לבת ומאמן בקבוצת מכבי חיפה, בה התאמן. הוא משתתף בתחרויות שחייה למסטרס ובשנת 2013 זכה במדליית זהב במכביה במשחה ל-1500 מטר בגילאים 49-35.
הערות שוליים

↑  אלכס פרלסמן, הברק של הדס ורוית, מעריב, 20 באוגוסט 1989
↑  אנדרי רוזנטול:עליה ושיא בה, מעריב, 19 ביולי 1991
↑  ניל מזרחי, באתר היכל התהילה
ניל מסקל

| --- | --- |

 לידה:  1976 (בן 48 בערך) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991 
 מקום לימודים:  קולג' צפון מערב קנט 
 פרופיל ב-IMDb
 
ניל מסקל (באנגלית: Neil Maskell; נולד ב-1976) הוא שחקן, תסריטאי ובמאי קולנוע אנגלי. מסקל מוכר מהופעותיו בסרטי פשע ואימה בריטיים כגון "בית חרושת לכדורגל" ו-"Kill List".
ביוגרפיה

מסקל נולד בלונדון. בנעוריו שיחק כדורגל בקבוצת לונג ליין JFC. הוא למד משחק תחילה בתיאטרון אנה שר (אנ') באיזלינגטון, שם למד מגיל 11. החל מ-1992 למד בתיאטרון מיסקין בדרטפורד שבקולג' צפון מערב קנט. מאוחר יותר עבד כבמאי בתיאטרון מיסקין.
ביוגרפיה > קריירה

תחילת הקריירה של מסקל בקולנוע הייתה ב-1997 כשהופיע בתפקיד שמודי בסרט הבכורה בבימויו של גארי אולדמן "Nil by Mouth". ב-2011 שיחק בתפקיד ראשי במותחן "Kill List" וקיבל ביקורות חיוביות. על תפקיד זה היה מועמד לפרס הקולנוע הבריטי העצמאי לשחקן הטוב ביותר.
ב-1991 הופיע מסקל לראשונה בטלוויזיה בדרמה המשטרתית "The Bill". בין 1992 ל-2002 השתתף חמש פעמים נוספות בסדרה, ובכל פעם גילם דמות אחרת. הוא שיחק בתפקידי אורח בסדרות דרמה בריטיות כגון "חדר מיון", "London's Burning" ו-"Soldier Soldier". ב-2005 שיחק בסדרה הקומית "Mike Bassett: Manager". מסקל השתתף בתוכניות המערכונים "The Wrong Door", וב-2013 ו-2014 הופיע בסדרת הדרמה "אוטופיה" בתפקיד ארבי/פייטרה.
בשנת 2015 החל לגלם את דמותו של פיט דרומונד בסדרת המדע בדיוני "אנושיים" בערוץ 4. הסדרה הייתה מועמדת לפרס סטלייט ולפרס האקדמיה הבריטית לטלוויזיה לסדרת הדרמה הטובה ביותר לשנת 2016.
חיים אישיים

מסקל אוהד של מועדון הכדורגל ארסנל.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Nil by Mouth | שמודי |  |
| 1997 |  | Crocodile Snap | ריי |  |
| 1998 |  | Titanic Town | חייל |  |
| 2000 |  | Sorted | איש בחנות תקליטים |  |
| 2001 |  | Redemption Road |  |  |
| 2002 |  | AKA | מרקוס |  |
| 2003 |  | The Sequel | לני |  |
| 2004 | בית חרושת לכדורגל | The Football Factory | רוד |  |
| 2004 | סיפורו של די ג'יי | It's All Gone Pete Tong | ג'ק סטודארט |  |
| 2004 |  | Fat Slags | שוטר |  |
| 2006 | אינסטינקט בסיסי 2 | Basic Instinct 2 | הבלש פרגוסון |  |
| 2007 |  | The Englishman | ג'ון |  |
| 2007 |  | Rise of the Footsoldier | דארן ניקולס |  |
| 2007 | כפרה | Atonement | חייל |  |
| 2007 |  | True Colours | ניל |  |
| 2009 |  | Paintball | פרנק |  |
| 2009 | טוני | Tony | מייק המינגס |  |
| 2009 |  | Doghouse | באנסקי |  |
| 2010 |  | The Shouting Men | טרי |  |
| 2010 |  | Bonded by Blood | קרייג רולף |  |
| 2011 |  | Ghosted | נתן |  |
| 2011 |  | Kill List | ג'יי | מועמדות לפרס הקולנוע הבריטי העצמאי לשחקן הטוב ביותר |
| 2011 |  | Jack Falls: Sid's Story | סיד |  |
| 2011 |  | Turnout | סקוט |  |
| 2011 | ביל הפרוע | Wild Bill | דיקי |  |
| 2011 |  | How to Stop Being a Loser | הנדס הנרי |  |
| 2011 |  | Level Up | דמיטרי |  |
| 2012 |  | Pusher | מרלון |  |
| 2012 |  | St George's Day | ג'ימי מקאדן |  |
| 2013 | חלונות פתוחים | Open Windows | קורד |  |
| 2014 |  | Hyena | מרטין |  |
| 2015 | עצם בגרון | Bone In The Throat | לואיס |  |
| 2015 |  | High-Rise | השוטר וייט |  |
| 2017 | קינג ארתור: אגדת החרב | King Arthur: Legend of the Sword | Back Lack |  |
| 2018 |  | Happy New Year, Colin Burstead | קולין |  |
| 2018 | באפילה | In Darkness | אוסקר מילס |  |
| 2021 |  | Bull | בול |  |
| TBA |  | Klokkenluider |   | במאי ותסריטאי |